Source: https://www.riigiteataja.ee/akt/407022018062
Timestamp: 2018-05-24 13:45:00+00:00
Document Index: 5651299

Matched Legal Cases: ['§ 2', '§ 3', '§ 4', '§ 6', '§ 6', '§ 7', '§ 2', '§ 3', '§ 2', '§ 4', '§ 4', '§ 6']

Väike-Maarja valla ehitusmäärus – Riigi Teataja
Väike-Maarja valla ehitusmäärus
Väike-Maarja valla ehitusmäärus - sisukord
§ 2 Volikogu pädevus planeerimisalase tegevuse korraldamisel
§ 3 Vallavalitsuse pädevus planeerimisvaldkonnas
§ 4 Planeerimise põhimõtted ja nõuded
§ 6 Vastutava ametniku pädevus
RT IV, 07.02.2018, 62
Määrus kehtestatakse kohaliku omavalitsuse korralduse seaduse § 6 lõike 1 ning ehitusseadustiku ja planeerimisseaduse rakendamise seaduse § 7 lõike 2 alusel.
(1) Väike-Maarja valla ehitusmääruses (edaspidi ehitusmäärus) sätestatakse planeerimise, projekteerimise ja ehitamise üldised põhimõtted ning reeglid Väike-Maarja vallas.
(2) Ehitusmäärusega jaotatakse vallas Väike-Maarja Vallavolikogu (edaspidi volikogu) ja Väike-Maarja Vallavalitsuse (edaspidi vallavalitsus) ülesanded planeerimis- ja ehitusala korraldamisel.
(3) Kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimused, mis ei ole seadusega antud volikogu ainupädevusse ning volikogu poolt reguleerimata küsimused lahendab vallavalitsus.
(4) Ametiisikute tööülesanded ehitusmääruse täitmisel määratakse ametijuhendis.
§ 2. Volikogu pädevus planeerimisalase tegevuse korraldamisel
2) valla seisukoha andmine üldplaneeringu muutmise suhtes maakonnaplaneeringu koostamise käigus ja vastava kokkuleppe sõlmimiseks volituste andmine;
3) mitme kohaliku omavalitsuse haldusterritooriumit hõlmava üldplaneeringu koostamise kokkuleppe sõlmimise otsustamine;
4) valla seisukoha andmine olulise ruumilise mõjuga objekti üldplaneeringuga planeeritava maa-ala suuruse suhtes;
5) üldplaneeringu, eriplaneeringu, teemaplaneeringu ja üldplaneeringut muutva detailplaneeringu koostamise algatamine või mitte algatamine, vastuvõtmine või vastuvõtmisest keeldumine, kehtestamine või mitte kehtestamine ja kehtetuks tunnistamine;
10) valdkonna eest vastutava ministri ettepanekul üldplaneeringu osaline kehtestamine;
§ 3. Vallavalitsuse pädevus planeerimisvaldkonnas
2) detailplaneeringu koostamise algatamine või mitte algatamine, vastuvõtmine või vastuvõtmisest keeldumine, kehtestamine või kehtestamata jätmine (va määruse § 2 punktis 5 toodud detailplaneeringud) ning vallavalitsuse poolt algatatud detailplaneeringu algatamise korralduse kehtetuks tunnistamine;
3) valdkonna eest vastutava ministri ettepanekul detailplaneeringu osaline kehtestamine;
5) vallavolikogu pädevusse kuuluvate otsuste ettevalmistamine;
15) planeerimisalase teabe avaldamise korraldamine ajalehes Virumaa Teataja, Väike-Maarja valla Infolehes ning valla veebileheküljel;
16) kohaliku omavalitsuse eriplaneeringu, üldplaneeringu ja detailplaneeringu kehtestamise kohta valdkonna eest vastutavale ministrile ja maakatastri pidajale teate saatmine, valdkonna eest vastutavale ministrile ja maakatastri pidajale kehtestatud detailplaneeringu saatmine, maakatastri pidajale kehtestatud kohaliku omavalitsuse eriplaneeringu ja üldplaneeringu ning planeeringute kehtestamisega jõustunud maakasutus-, ehitustingimuste ja kitsenduste kohta andmete masinloetaval kujul saatmine;
21) planeerimisseaduses lubatud juhtudel halduslepingu sõlmimine planeeringute koostamise või planeeringute koostamise tellimise üleandmise ja planeeringute koostamise ja mõjude hindamise finantseerimise kohta, planeeringukohaste teede, tänavate ning tehnovõrkude ja –rajatiste väljaehitamise ja rahastamise kohta;
§ 4. Planeerimise põhimõtted ja nõuded
(1) Iga isik võib teha planeeringu koostamise algatamise ettepaneku. Huvitatud isiku poolt esitatud taotlus planeeringu koostamise algatamiseks peab sisaldama nõusolekut sõlmida haldusleping planeeringu koostamise ja mõjude hindamise rahastamise, planeeringukohaste teede, tänavate ning tehnovõrkude ja –rajatiste väljaehitamise ja/või rahastamise kohta.
(2) Planeeringu algatamise ettepaneku tegija esitab vallavalitsusele kirjaliku taotluse vastavalt kinnitatud vormile.
(3) Taotlusele lisatakse vajadusel:
1) kinnistu omaniku esindaja volitus;
2) eskiisjoonis või muu illustratsioon, mis annab informatsiooni kavandatavast.
(4) Planeeringu lähteseisukohtadega määratakse kindlaks:
1) planeeringu koostamise eesmärk ja vajadus;
2) planeeringu koostamise lähteandmed;
3) planeeringu koostamise käigus lahendatavad ülesanded;
4) planeeringule esitatavad muud nõuded.
(5) Planeeringu lähteseisukohad kehtivad kaks aastat. Vallavalitsus võib põhjendatud taotluse alusel pikendada ühekordselt lähteseisukohtade kehtivuse tähtaega ühe aasta võrra. Taotlus lähteseisukohtade kehtivuse tähtaja pikendamiseks tuleb esitada hiljemalt üks kuu enne lähteseisukohtade kehtivuse tähtaja lõppemist.
(6) Kui detailplaneeringu koostamise algatamist taotletakse üksnes erahuvidest lähtuvalt või valla eelarves puuduvad vahendid planeeringu koostamise, koostamise tellimise ja mõjude hindamisega kaasnevate kulude kandmiseks, sõlmitakse huvitatud isikuga leping detailplaneeringu koostamise ja mõjude hindamise rahastamise kohta.
(7) Vallavalitsus annab detailplaneeringu algatamise või mitte algatamise korralduse pärast huvitatud isikuga käesoleva määruse § 4 lõikes 6 nimetatud lepingu sõlmimist.
(8) Enne detailplaneeringu algatamise otsustamist sõlmib vallavalitsus huvitatud isikuga halduslepingu planeeringukohaste tehnovõrkude ja –rajatiste väljaehitamise või rahastamise tagamiseks ja üleandmiseks. Huvitatud isiku keeldumisel planeeringukohaste tehnovõrkude ja –rajatiste väljaehitamise või rahastamise tagamise lepingu sõlmimisest on volikogul või vallavalitsusel õigus jätta detailplaneering algatamata. Detailplaneeringu kõrvaltingimusena võib ette näha, et volikogul on õigus detailplaneering kehtetuks tunnistada või vallavalitsusel on õigus keelduda planeeringualal ehitusloa andmisest, kui huvitatud isik ei ole määratud tähtajaks täitnud halduslepinguga endale võetud kohustust.
(9) Planeeringu eskiislahenduse läbivaatamisel võib vallavalitsus lisaks lähteseisukohtades märgitule määrata vajadusel täiendavaid kooskõlastusi ja kaasamisi.
(10) Kooskõlastused planeeringule võetakse enne planeeringu vastuvõtmisele esitamist.
(11) Kui detailplaneeringu kooskõlastamisel ei viidata vastuolule õigusaktiga või üldplaneeringuga, loetakse detailplaneering kooskõlastatuks, vaatamata planeeringu kohta esitatud teistele ettepanekutele ja vastuväidetele.
(12) Kooskõlastatud detailplaneering tuleb esitada vallavalitsusele või volikogule vastuvõtmiseks hiljemalt kahe aasta jooksul planeeringu lähteülesande kinnitamise kuupäevast arvates, kui planeeringu algatamise otsuses/korralduses ei ole sätestatud teisiti.
(13) Vallavalitsus või volikogu võib põhjendatud taotluse alusel pikendada ühekordselt detailplaneeringu esitamise tähtaega ühe aasta võrra. Taotlus tähtaja pikendamiseks tuleb esitada hiljemalt üks kuu enne tähtaja lõppemist.
(14) Detailplaneeringu koostamise algatamise otsuse või korralduse võib vallavalitsus või volikogu tunnistada kehtetuks, kui huvitatud isikust olenevatel põhjustel ei ole kahe aasta jooksul arvates planeeringu koostamise algatamise otsuse või korralduse tegemisest planeeringut vastu võetud.
(15) Enne detailplaneeringu koostamise algatamise otsuse või korralduse kehtetuks tunnistamist informeerib vallavalitsus huvitatud isikut planeeringu koostamise algatamise otsuse või korralduse kehtetuks tunnistamise kavatsusest ja annab talle 1 kuu oma seisukoha esitamiseks.
Ehitusseadustikus kohaliku omavalitsuse üksusele pandud pädeva asutuse ülesandeid täidab vallavalitsus järgmiste ülesannete osas:
14) muude ehitusseadustikus ning ehitusvaldkonda reguleerivates õigusaktides sätestatud kohaliku omavalitsuse üksusele antud ülesannete täitmine, näiteks kooskõlastuse, seisukoha või arvamuse andmine;
15) ehitusjärelevalvet teostava ametiisiku määramine;
16) ehitise auditi tulemusel täiendavate riiklike järelevalve meetmete vajaduse otsustamine.
§ 6. Vastutava ametniku pädevus
(1) Tunnistada kehtetuks Rakke Vallavolikogu 31.05.2007 määrus nr 12 „Rakke valla ehitusmäärus“ ja Väike-Maarja Vallavolikogu 31.03.2016 määrus nr 12 „Väike-Maarja valla ehitusmäärus“.